Diari Oficial de la Generalitat Valenciana


Sumari del DOGV 8893, del 28-08-2020 (2020/6774)

Notificació de la sentència dictada en el procediment de divorci contenciós número 723/2019.
--------------------------------------------------------------------------------------------

### Dades del document

Número de DOGV
:   8893

Data del DOGV
:   28-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6774


Organisme emissor
:   Jutjat de Primera Instància i Instrucció Número 2 de Moncada

Tipus de document
:   Edicte

Notificació de la sentència dictada en el procediment de divorci contenciós número 723/2019. [2020/6774]  
Procediment: Família. Divorci contenciós [DIC] - 000723/2019-  
  
De: Aicha Ichou  
Procuradora: Iranzo Pontes, M. Pilar  
Contra: Aziz Ouali  
  
Maria Isabel Rubio Agusti, secretària judicial del Jutjat de Primera Instància i Instrucció número 2 de Moncada  
  
Fa saber:  
Que en virtut dels acords en les actuacions de referència, i de conformitat amb el que es disposa en els articles 156.4 i 164 de la LEC amb el present edicte es notifica sentència a Aziz Ouali, la dispositiva de la qual és:  
«Dispositiva  
Decretar la dissolució per divorci del matrimoni format per Aziz Ouali i Aicha Ichou i acordar els següents efectes:  
1. La pàtria potestat dels dos fills menors serà compartida. S'atribueix a Aicha Ichou l'exercici de la pàtria potestat, en relació amb les qüestions i tràmits administratius, d'educació i salut que afecten els menors.  
2. S'atribueix a la mare la guarda i custòdia dels fills menors.  
3. S'atribueix a la mare i als menors l'ús del domicili conjugal.  
4. Es restableix un règim de visites per al progenitor no custodi d'una vista setmanal, els dissabtes, des de les 11.00 hores fins a les 14.00 hores. Aquestes visites es duran a terme sempre en presència de Hamid Zemzami, \*\*\*7706\*\*, i es fixa com a punt de trobada el quarter de la Policia Local de Foios, on el pare es trobarà amb Hamid Zemzami i els menors per al desenvolupament de les visites.  
5. Per al manteniment dels menors, el pare pagarà una pensió d'aliments de 190 euros per cadascun dels xiquets (380 euros en total), que s'ingressarà en els primers set dies de cada mes en el compte bancari designat per la mare a aquest efecte. Les despeses extraordinàries necessàries dels menors es pagaran per meitat.  
No és procedent la imposició de costes.  
Una vegada ferma la present sentència, notifiqueu-la al registre civil on consta inscrit el matrimoni dels cònjuges.  
Manera d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs es prepararà per mitjà d'un escrit presentat en aquest jutjat en el termini de vint dies hàbils comptats des de l'endemà de la notificació. De conformitat amb el que es disposa en la disposició addicional 15a de la Llei orgànica 1/2009, de 3 de novembre, la part recurrent haurà de constituir un depòsit per a recórrer per import de 50 euros, excepte el Ministeri Fiscal i les entitats exemptes que es contenen en aquest precepte legal. A l'interposar-se el recurs haurà d'acreditar-se haver-se consignat la quantitat objecte de depòsit en l'entitat de crèdit Santander i en el compte de consignacions d'aquest jutjat.  
Així ho mane i signe en el dia de la data.»  
  
Moncada, 24 d'agost de 2020.- La secretària judicial: Maria Isabel Rubio Agusti.